రీటా బహుగుణ జోషి

రీటా బహుగుణ జోషి ఉత్తర ప్రదేశ్ రాష్ట్రానికి చెందిన రాజకీయ నాయకురాలు. ఆమె ప్రస్తుతం అలాహాబాద్ లోక్‌సభ నియోజకవరం నుండి ఎంపీగా ప్రాతినిధ్యం వహిస్తుంది.

రాజకీయ జీవితం
రీటా బహుగుణ కాంగ్రెస్ పార్టీ ద్వారా రాజకీయాల్లోకి వచ్చింది. ఆమె 1995 నుండి 2000 వరకు అలహాబాద్ మేయర్‌గా పనిచేసింది. ఆమె 2003 నుండి వరకు అఖిల భారత మహిళా కాంగ్రెస్ అధ్యక్షురాలిగా, 2007 సెప్టెంబరు నుండి పార్టీ జాతీయ అధికార ప్రతినిధిగా, ఉత్తర ప్రదేశ్ కాంగ్రెస్ కమిటీ అధ్యక్షురాలిగా పనిచేసింది. రీటా బహుగుణ 1999 లోక్‌సభ ఎన్నికల్లో అలహాబాద్ లోక్‌సభ స్థానం నుండి పోటీ చేసి ఓడిపోయింది. ఆమె 2012 ఉత్తర ప్రదేశ్ అసెంబ్లీ ఎన్నికలలో లక్నో కంటోన్మెంట్ నుండి ఎమ్మెల్యేగా గెలిచి తొలిసారి అసెంబ్లీకి ఎన్నికైంది.

రీటా బహుగుణ 2009, 2014లో జరిగిన పార్లమెంట్ ఎన్నికల్లో లక్నో నియోజకవర్గం నుంచి పోటీ చేసి ఓడిపోయింది. ఆమె 2016లో కాంగ్రెస్ పార్టీకి రాజీనామా చేసి భారతీయ జనతా పార్టీలో చేరి 2017లో జరిగిన అసెంబ్లీ ఎన్నికల్లో లక్నో కంటోన్మెంట్ స్థానం నుంచి తన సమీప ప్రత్యర్థి ఎస్పీ అభ్యర్థి అపర్ణ యాదవ్ పై గెలిచి యోగి ఆదిత్యనాథ్ మంత్రివర్గంలో 2017 మే 16 నుండి 2019 మే 23 వరకు మహిళ, కుటుంబ, శిశు సంక్షేమ, పర్యాటక శాఖ మంత్రిగా విధులు నిర్వహించింది.

రీటా బహుగుణ 2019లో జరిగిన పార్లమెంట్ ఎన్నికల్లో బీజేపీ తరపున అలాహాబాద్ లోక్‌సభ నియోజకవర్గం నుండి పోటీ చేసి ఎంపీగా గెలిచింది.

మూలాలు

వర్గం:ఉత్తరప్రదేశ్ రాజకీయనాయకులు
వర్గం:1949 జననాలు
వర్గం:భారతీయ జనతా పార్టీ రాజకీయ నాయకులు